Det betyder, at mange tusinde nordjyske soldater siden 1990 har været udsendt i verdens brændpunkter. Nordjylland har cirka 4000 veteraner, og her i regionen mener vi, at der kan indføres flere og bedre tiltag for at hjælpe disse veteraner. Derfor har en gruppe fra fire forskellige organisationer sat sig sammen for at diskutere mulighederne for samarbejde. De fire organisationer er KFUM Soldaterhjem Hvorup, Veteranhjem Aalborg, De Blå Baretter Limfjorden og Veteran Oasen. Det nye samarbejde har indtil videre ført til, at der nu oprettes et fælles projekt, som kaldes Veterancafé Nord. Caféaftnerne afholdes på skift hos organisationerne. Ud over samarbejdet om Veterancafé Nord i Aalborg/Nørresundby området, så har Veteran Oasen også igangsat et arbejde i Frederikshavn, hvor der vil være en lignende veterancafé på Knivholt Hovedgård i samarbejde med Knivholts daglige leder Olav B. Madsen. I aftens udgave af Nordjylland LIVE sender vi fra Veteran caféen på Aalborg kaserner.

Opsummering:
Torsdag åbner en veterancafé på Aalborg Kaserner.